Tere! Oleme Stellar gospelauhinnad 2011 galal.
Esimest korda Pöördepunktiga siin ja oleme punasel vaibal.
Siit tulevad kõik artistid läbi. Saame rääkida, küsida usu kohta,
uurida, millal nad teie riiki külastavad.
Ainult Pöördepunktis. Nautige!
Lähme lava taha, räägime inimestega, mis on toimumas gospelmuusikas,
kuulete ka suurepärast muusikat. Hiljem saates ka Canton Jones.
Pöördepunkt Stellar auhinnad 2011 galalt.
PÖÖRDEPUNKT
Issand on siin kohal, aamen!
Mis sõnum sul on neile, kes su muusikat kuulavad?
Austage Jeesust Kristust, laulge Tema nime!
Kiitke Teda jätkuvalt, kõik pöörleb Tema ümber,
Ta tähendab kõike.
Oleme kaua sellega tegelenud ja jätkame samamoodi.
Mida teeb üks hiphoppar Stellaril?
Oleme palju külvanud, nüüd saame lõigata.
Stellar on mõistnud, et ei saa takistada midagi,
mille Jumal on paika pannud.
Hiphoppi, mis Jeesust austab - Stellar auhinnad kiidavad selle heaks.
Seetõttu olen siin.
Oled uus ja tõusuteel, räägi oma usust ja muusikast!
Väga põnev on siin olla. Armastan Jumalat,
Jumal on andnud mulle anni noorte jaoks.
Ja sõnum on selles, et kui ainult usud,
siis võid saavutada kõike. Piibel ütleb: "Suudan kõik Temas..."
Ülistuse- ja kiitusekuningas Byron Cage on meiega.
Jumal õnnistagu teid, fantastiline on siin galal olla.
Mida ootad tänasest õhtust kõige enam?
Rance Allen Group esineb kvartetiga, tahan seda näha.
Williams Brothers, Soul Seekers ja paljud teised.
Tõotab tulla super õhtu.
Öelge vaatajaile, kel on probleeme tervise või uskumisega,
kas Jumal tervendab - mida suudab Jumal teha?
Jumal on tervendaja. Tean seda nüüd kindlalt,
sest ühel reedel diagnoositi mul neeruvähk
ja järgmiseks reedeks olin vähist vaba.
See on ime ja näitab, et Jumal on ustav,
Ta teeb, mida on lubanud. Kui keegi võitleb haigusega, tea,
et Jumal suudab ja teeb su terveks. Kui vaid palud ja usud.
Ta tegi seda mulle.
Soul Seekers käib teie jälgedes.
Kui noored teevad sama mis sina, mis tunne see on?
Hea tunne, et oleme pannud aluse ja teinud midagi positiivset,
mida noored tahavad järgida.
Oleme tänulikud, et oleme eeskujuks. Meid on kutsutud saadikuteks.
Teha midagi positiivset, mida teised tahavad järgida, on suurepärane.
Oleme Jumala väe tunnistajad oma elu ja karjääriga.
Käisime katsetel, tegime bändi ja nüüd esineme Stellar galal -
Jumal on vägev kõigi heaks!
Räägi oma usuteekonnast, kuidas see Jeesuse-asi algas?
Kaotasin abikaasa kaks aastat tagasi ja mul soovitati Piiblit lugeda.
Tegin seda. Issand andis mulle unes anni poolteist aastat tagasi.
Ta ütles, et hakkan Talle kiitust laulma.
Enne seda mul puudus muusikaline kuulmine.
Mis teeb Stellar gala pärast pikki aastaid ikka põnevaks?
Väga põnev on, kui olen nominent või kui esinen,
kuid sama hea on teistele artistidele kaasa elada.
Kui pole minu aasta, tahan ikka tulla toetama.
Neile, kes armastavad su muusikat, mida võib Jumal muusika läbi teha?
Ta võib tervendada muusika läbi, paljud vajavad seda praegu.
Paljudel on rahalised raskused majandusolukorra tõttu.
Arvan, et nad vajavad tervenemist. Vajan isegi rahalist tervenemist.
Nad vajavad praegu, et me muusika neid tervendaks.
Pöördepunkt jagab inimeste tunnistusi ja nende pöördepunktidest elus.
Su tervenemislugu on avalik, räägi meile sellest.
Mul diagnoositi aastaid tagasi HIV-nakkus,
7 aastat prooviti erinevaid ravimeid, erinevaid diagnoose.
7 aastat hiljem läksin sama arsti juurde, kes diagnoosi pani,
ja sain negatiivse diagnoosi.
Meditsiiniliselt on see paberil kirjas ja käin pidevalt kontrollis,
tahan, et tunnistus Jumalast oleks kindel.
Räägi neile, kes on faasis, kus olid ise aastaid tagasi,
mitte seal, kus oled praegu plaadifirma direktorina.
Mida on neil vaja selleks, et teenida ja tippu jõuda?
Lühidalt - visadust, pead olema järjekindel.
Ja ära anna alla! Kui sul on unistus, mine lõpuni välja.
See ongi kõik!
Palun tervita oma fänne ja austajaid üle maailma,
kes su muusikat kuulavad!
Jumal õnnistagu teid ja teadke, et...
"Ta teeb suuri asju mulle!"
Meil on veel palju materjali teile punaselt vaibalt.
See on lihtsalt nii põnev!
Jääge meiega!
PÖÖRDEPUNKT
Kellel on janu, see tulgu minu juurde ja joogu.
Kes usub minusse..
..selle ihust voolavad elava vee jõed. Johannese 7:37
Tere tulemast tagasi Stellar galale.
Siin on Stellar nominente ja ka Grammy võitjaid.
Dana Cadelle, tere tulemast Pöördepunkti!
Kas su taust on gospelmuusikas?
Kasvasin üles muusika keskel, isa oli muusikaäris aastaid.
Mu plaat peaks ilmuma 2011. aasta kevadel.
Mu elus on olnud väga erinevat stiili muusikat.
Kas esinete esimest korda siin? - Jah! Absoluutselt.
Kui tegite soengut ja meiki, kas läksite paanikasse
või hüüdsite Jeesust appi?
Kiirustasime väga, nii et pole jõudnudki veel pabistada.
Usume, et Jumal on meiega ja suudame teha, milleks siia tulime.
Naudime väga Stellar galat. Mu plaat "Place of Worship" kandideerib
aasta ülistusplaadi auhinnale.
Näen alati sind, sinu naist mitte. Tervitame teda!
Tere õhtust ja õnnistust! On au olla siin
ja elada kaasa oma mehele ja teistele artistidele.
Tänan Jumalat.
Minu sõnum on, et Jumal võib kasutada ka kõige väiksemaid asju.
Sain superstaari saates 9. koha, see pole suur asi,
kuid Jumalal oli plaan mu jaoks ja see lugu kaalub kõik üle.
Noored, kes võitlevad samade asjadega, millega sina võitlesid,
kuidas leida vastused ja mida ütleksid neile?
Olulisim on hoida Jumal esikohal, siis saad kõigega hakkama,
saad kinni igast võimalusest.
Hoia Jumal esikohal ja ole ustav, palveta, see on kõik!
Väga põnev on siin olla, minu esimene Stellar gala,
ootan põnevusega, mis Jumal teeb nii meiega kui oma kuningriigi heaks.
Mida ootad tänasest?
Et saan olla oma kangelastega koos, siin on Fred Hammond, Kirk Franklin.
Ma ei oleks täna siin, kui nad ei oleks toonud ohvreid.
Neile kaasa elada ja nende kõrval olla on suur õnnistus.
Paistab, et sa külma ei karda? - Olen Chicagost ja külmaga harjunud.
Kohaneme!
Kas esined täna? - Kuulutan võitja välja.
Mida ootad tänasest õhtust lisaks oma ülesastumisele?
Ootan Jumala väe liikumist. Usun, et Jumal tahab meile
midagi öelda just praegusel ajal, mil elame.
Jumalal on sõnum muusikas meile, mis Ta täna öelda tahab,
ja kui gala on läbi, võiksime sellele kodus mõelda
ja võiksime seda oma elus rakendada.
Ainult see, mida teeme Kristuses, jääb püsima, nii et tee seda
ja Ta õnnistab sind. - Aitäh sulle!
Tagasi tulles viime sind lava taha!
Ainult Pöördepunktis.
PÖÖRDEPUNKT
Rohi kuivab ära, õieke närtsib...
aga meie Jumala sõna püsib igavesti. Jesaja 40:8
Tere tulemast tagasi! Oleme Stellar gala lava taga,
show on käimas, palju on veel tulemas Pöördepunktis.
Mis hoiab sind põnevil siin? - Gospelmuusika on põnev!
Mul oli nii tore ja kõik olid niivõrd tasemel.
Gospel on maailma parim muusika ja siin on parimad artistid.
Samuti pole sõnum Jeesusest Kristusest kunagi igav -
see annab elu, rõõmu, rahu. Näha elusid muutumas oma silme all
on imeline. Fantastiline teekond.
Kui oluline on su suhe pastor Bill Winstoni ja kogudusega,
ja osalemine piiblitunnis, nagu enne mainisid?
Usk on teekond ja usk tuleb kuuldust, kuuldu Jumala Sõnast
ja kui pole kuulutajat... Ongi vastus käes!
Kuulsin teie kohta, pr Jones, et teile öeldi,
et lastesaamine on teil võimatu?
Mulle öeldi väga noorelt, kui abiellusime,
et mul on vaagnapõletik. Kui seda ei ravita,
jääb 99,9% neist naistest lastetuks.
Kui läksin arsti juurde ja mulle määrati ravi,
otsustasime paluda Jumalalt imet.
Lühidalt - kui hoidsin neljandat last süles ja vaatasin telesaadet,
kus kirjeldati, et kui mind poleks ravitud, oleksin lasteta jäänud,
mõistsin, kui suured imed need lapsed on.
Lisaboonus, pesamuna Maya tuli ka veel!
Tere!
Elav legend on siin, ei pea teda tutvustama.
Andre Crouch, kuidas sul läheb? - Väga hästi.
Lühidalt, sest paljud tahavad sinuga rääkida.
Kuidas seletaksid seda, et gospelmuusika on nii kaua püsinud
ja palju on veel tulemas, kuidas kirjeldaksid gospelit?
Gospel on muusika Jumala Sõna kohta.
Selle osas, mis seda ümbritseb, peame ettevaatlikud olema,
ja kes seda edastavad.
Kui inimesed seda kuulevad, siis nad usuvad seda
nende häälte läbi, kes seda esitavad.
Minu jaoks on gospelmuusik see, kes kannab Jumala muusikat
ja elab selle järgi.
Pöördepunkti vaatajad, tõeline staar on meiega,
kuigi Ta näitab Jeesuse poole - Detrick Haddon.
Jeesus Kristus on suurim staar!
Tore sind näha, oleme kodunt kaugel,
kuid pidime sind vaatama tulema. - Ei, ma tulin sind vaatama,
olin teil külas, meil oli väga tore koos.
Kuidas uuel albumil läheb - "Church on the Moon"?
Väga hästi! Juba pealkirja üle on palju elevust.
Mu naine on ka siin.
Oleme juba eeltellimiste läbi müünud nii palju.
Juba pealkirja tõttu teeme ajalugu.
Olen väga põnevil.
Te fännid, austajad, perekond tahavad teid näha
Aafrikas, Euroopas... - Aafrika! Tervised Nairobisse!
Keenia pole ainus riik Aafrikas. - Lõuna-Aafrika jne, me tuleme!
Vaatajad, kes võitlevad depressiooni ja muu taolisega,
kui oluline on leida hetk armastuseks ka keset rahalisi raskusi?
Naer on kui ravim, selleks ka see show,
tahame inimesi rõõmustada.
Teame, et majanduslikult on rasked ajad.
Kui vaatad "Meet the Browns" seriaali ja oled meiega,
tahame, et kogeksid rõõmu.
Ja lootust, et kõik laabub. Vahel on raske ja lähme läbi orgude,
kuid jõuame ka mäetippu ja usun, et hommikul on rõõm.
Jumalal on vastused ja plaan su eluks, kuigi sa ei näe seda.
Sul peab olema lootus ja usk, et Jumal hoolitseb su eest.
Ühe noormehe lugu siin on selline: kambaelust Jumala juurde.
Kuuleme seda lugu ta enda käest - Canton Jones pärast pausi.
PÖÖRDEPUNKT
Sest nagu maa toob esile oma kasvud ja aed laseb võrsuda oma külvi...
...nõnda laseb ka Issand Jumal võrsuda õigust ja kiitust
kõigi rahvaste ees. Jesaja 61:11
Järgmise loo peategelast tuntakse üle maailma,
kuid see ei alanud nii. See lugu algas kirikus,
aga siis läks ta oma teed.
Kus see oleks lõppenud, kes teab. Siin Canton Jonesi lugu.
Olen Jumala mees, abikaasa, isa ja vend.
Noored peavad teadma, et kõige vingem on olla Jumala mees või naine.
Piibel ütleb, et me võidame oma tunnistuse sõna läbi.
Olen Deerfield Beachist Floridas,
see on Boca Ratoni ja Fort Lauderdale'i vahel.
Lõuna-osariigist.
Mul on neli õde-venda, olin isa eest peres,
kasvasime emaga, ta oli väga lahe,
meil oli lõbus, olime palju kirikus.
Mu taust oli selline, et teed seda kirikuasja ja tead,
mida teha, et mitte vahele jääda.
Kui ülikooli läksin, mõtlesin, et nüüd olen vaba mees,
keegi ei ütle mulle midagi, olen täismees,
teen nüüd, mis tahan.
Kui tulin Atlantasse, otse kirikust,
ei tahtnud enam kirikus käia. Üks põhjus selleks oli,
et mulle meeldis tol ajal teatud muusika - hiphop ja R&B.
Tundsin, et sel muusikal polnud kirikus kohta.
Mul oli plaan, et müün palju plaate ja annan oma raha kirikule.
Kui paikseks jään, siis tulen tagasi ja teen gospelalbumi.
Avasin stuudio väljapool ülikooli, et lisaraha teenida
ja oma unistust järgida.
Hakkasin produtsendiks diileritele, kupeldajatele - teistsugusele rahvale.
Kuid need sõnad hakkavad su vaimu mõjutama.
Mul oli reegel: ei tee muusikat, mida mu ema kuulata ei saa.
See oli mu reegel.
Siis mõtlesin, et mis siis ikka, sel korral pigistan silma kinni,
sest ta ju maksis.
Mida rohkem raha nad pakkusid, seda rohkem tegin kompromisse.
Mõtlesin, et see mees teab seda produtsenti
või viib meid kokku selle tüübiga ja annab talle su demo.
Mina aga ajan taga oma unistust ja see rikutus mõjutas aina rohkem
mu vaimu selles protsessis. Õppisin palju, tegin hulle otsuseid.
Sellest siiski ei piisanud, et muuta oma tegusid.
Ükskord tuli keegi stuudiosse automaatrelvadega,
kõik heitsid pikali, sest otsiti kedagi, keda seal polnud.
Ma polnud seal, kuid arvati, et töötame nende vaenlastega.
Oli mitmeid olukordi, kus oleksin võinud elu kaotada.
Olin saanud inimeseks, kelle üle ma uhke polnud.
Muutusin paranoiliseks, mu stuudiosse murti sisse.
Arvasime, et teame, kes sisse murdsid ja varastasid,
kutsusin sõbrad ja ütlesin: peame stuudios kokku saama.
Sel hetkel, mil ruumis oli neli-viis relva,
ja seal olid mehed, kes olid nõus teiste elu võtma.
Siis mõtlesin, et see on liig, olen kirikupoiss.
Miks peaksin küll plaanima kelleltki elu võtta?
Kuidas see küll juhtus?
Mäletan, et olin pisarais ja ütlesin poistele: minge koju,
helistan teile hiljem.
Ma ei suutnud seda teha. Siis tundsin,
et asi oli liiga kaugele läinud.
Ükskord viis mu naine mind "World Changers" kirikusse.
Hakkasin Jumala Sõna kuulama.
Kuulsin pastor Creflo Dollarit rääkimas Jumala õigsusest.
Ta ütles asju, mis muutsid mu elu.
Kui oled teinud palju asju, mille üle uhke pole,
siis tunned, et Jumal ei taha sind.
Ta rääkis, et mitte su tegude läbi, vaid Jeesuse pärast saame õigeks.
Jeesuse tõttu pääsed sisse, mitte oma heade tegude pärast,
sest sa ei suudaks pääsu taevasse välja teenida,
pead Jeesuse vastu võtma. See sai nii selgeks.
Ma ei taha, et arvaksite, et kui saad päästetud,
põled kohe täiega Jumalale, palvetad haigete eest
ja teed seda, mida teen praegu.
See oli aeglane protsess, arendasin oma iseloomu aja jooksul,
nii et ma poleks lihtsalt tüüp, kes ilmub korraks välja
ja siis juhtub kõik uuesti.
Ehitame seda koos Jumalaga, kasvatan perekonda,
arendan oma suhet Jumalaga ja oma naisega,
arendan suhteid pastoritega, teiste inimestega,
kes tähendavad mulle midagi, rohkem kui mu karjäär ja muusika.
Suhted, mille juurde saan pöörduda ja leian nendes inimestes.
Canton Jonesi lugu on imeline. Ta on üks paljudest artistidest
siin Stellar galal, tundmas rõõmu elu ja edu üle.
Kus tahes sa oled, isegi keset kohutavat jõuguelu,
Jumal võib su välja tuua kohta, kus sinu üle rõõmu tuntakse.
Pead vaid tegema sammu Tema poole. Ära tee Cantoni viisil,
et otsid midagi muud Jumala asemel. Jumal ootab sind.
Ta ootab sind.
Esimene samm on palve. Palvetame koos.
Isa, tulen su ette ja palun, et pööraksid mu elu,
nagu tegid seda Cantoni jaoks. Sa suudad seda, usaldan Sind.
Aitäh Sulle, aamen.
Tuleme kohe tagasi.
PÖÖRDEPUNKT
Aga õigete rada on otsekui valgusepaistus,
mis muutub üha selgemaks, kuni päev on saabunud.
Õpetussõnad 4:18
Kui torm üle käib, siis pole enam õelat.
Aga õigel on igavene alus. Õpetussõnad 10:25
Sellega lõpetamegi. Oleks selline pidu iga päev.
Oleme näinud nii palju staare, et mu pea käib ringi sellest.
Kuid nad pole lihtsalt staarid, kes teevad häält,
vaid nad tunnistavad ka Jumala nime, et jagada, kuidas nende usk toimib
rääkida teile sellest ja julgustada teie usku oma muusikaga.
Pöördepunkti poolt Stellar galalt kohtumiseni!
Daamid ja härrad,kutsume lavale
minu koori oma kontserdiga -
Tri-City Singers!
Pange käed kokku! Koor, julgustame neid.
Aabrahami õnnistus on teie peal.
Mu vennad ja õed, kuna olete Kristuses,
olete Aabrahami pärijad ja teile kuulub pärand.
Olete tõotuse pärijad, mille Jumal Aabrahamile andis.
Ärge unustage oma pärandit.
Olen Jumal, kes sind tervendab Usalda vaid Mind
Sina oled seeme Usu läbi võta vastu
Aabrahami õnnistus
Kus tahes oled või kuhu tahes lähed
Mida tahes puudutad, on võitud kasvama
Sina oled seeme Usu läbi võta vastu
Aabrahami õnnistus
Öelge, mis see on!
See on su pärand
Võta oma pärand
Sina oled seeme Usu läbi võta vastu
Aabrahami õnnistus
Kus tahes oled Kuhu tahes lähed
Mida tahes puudutad, on võitud kasvama
Sina oled seeme Usu läbi võta vastu
Aabrahami õnnistus
See on sinu pärand
Võta oma pärand
Sina oled seeme Usu läbi võta vastu
Aabrahami õnnistus
See on sinu pärand
Võta oma pärand
Sina oled seeme Usu läbi võta vastu
Aabrahami õnnistus
Nüüd alles läheb pidu lahti! Praktika.
Keegi läheb siit täna ära ja leiab oma pärandi!
Tõlge: Riina Karik